Bjørn Lomborg blev kandidat i [[statskundskab]] ([[cand.scient.pol.]]) i 1991 fra [[Aarhus Universitet]]. I 1994 tog han en [[ph.d.]]-grad ved [[Københavns Universitet]]. I hans tidlige karriere lå Lomborgs akademiske interesse bl.a. i simulationer af strategier indenfor spilteori.<ref>'[https://uniavisen.dk/bjoern-lomborg-moedte-en-underviser-paa-statskundskab-der-gav-ham-troen-tilbage/ Bjørn Lomborg mødte en underviser på Statskundskab, der gav ham troen tilbage]', Uniavisen, Young, Mike, publiceret 14. juni 2022, hentet 7 juli 2022.</ref> I 1996 blev Lomborgs artikel "Nucleus and Shield: Evolution of Social Structure in the Iterated Prisoner's Dilemma" publiceret i tidsskriftet ''American Sociological Review''. Han blev ansat ved [[Institut for Statskundskab, Aarhus Universitet|Institut for Statskundskab]], Aarhus Universitet som [[adjunkt]] i 1994 og fra 1996 som [[lektor]]. I 1994-2001 underviste Bjørn Lomborg bl.a. i [[statistik]] på Institut for Statskundskab, og han er derfor ofte blevet omtalt som [[statistiker]]. Han er imidlertid ikke [[cand.stat.]], men ''cand.scient.pol.'', så [[politolog]] er den korrekte betegnelse. Det var mens han var ansat som lektor i Aarhus, at han i 1998 skrev de fire kronikker i Politiken, som blev starten på hans berømmelse.
Levende_personer Politik Historie Kommunikation Kultur Vegetarer Hobby Organisationer Uddannelsesinstitutioner